1. pielikums

Valsts kultūrkapitāla fonda mērķprogrammas

LATVIEŠU VĒSTURISKO ZEMJU ATTĪSTĪBAS PROGRAMMA

projektu konkursa nolikumam

# Valsts kultūrkapitāla fonda mērķprogrammas

# “Latviešu vēsturisko zemju attīstības programma”

# projektu konkursā atbalstītās

# SĒLIJAS kultūras programmas 2023

**projektu konkursa**

# NOLIKUMS

1. **Vispārējie jautājumi.**
   1. Projektu konkursa organizētājs – biedrība “Partnerība ”Kaimiņi””.
   2. Valsts kultūrkapitāla fonda (turpmāk – VKKF) mērķprogrammas „Latviešu vēsturisko zemju attīstības programma” projektu konkursā atbalstītā Sēlijas kultūras programma 2023 ir biedrības “Partnerība “Kaimiņi”” izstrādāts un īstenots reģionāls kultūras projektu konkurss (turpmāk – projektu konkurss), kas tiek finansēts no VKKF līdzekļiem.
   3. Projektu konkursu izsludina biedrība “Partnerība “Kaimiņi””.
   4. Projektu konkursa nolikumu izstrādā biedrība “Partnerība “Kaimiņi””, to apstiprina VKKF padome.
   5. Projektu konkursa mērķi ir veicināt kvalitatīva un daudzveidīga kultūras piedāvājuma pieejamību sabiedrībai un jaunradi Sēlijā un veicināt Sēlijas kultūras daudzveidības saglabāšanu un attīstību.
   6. Šī mērķa realizēšanai tiek finansēti projekti, kas paredz:
      1. kvalitatīvas un profesionālas mākslas un kultūras pieejamības nodrošināšanu Sēlijā;
      2. Sēlijas kultūras daudzveidības izzināšanu, saglabāšanu un attīstību;
      3. ar Sēliju saistītu jaunradi;
      4. tradicionālo zināšanu un amatu prasmju saglabāšanu, praktizēšanu, dokumentēšanu, izpēti, popularizēšanu, un pārnesi, kā arī to integrāciju tūrisma aktivitātēs;
      5. bērnu un jauniešu iesaisti kultūras projektu aktivitātēs un radošajos procesos;
      6. kultūras darbinieku, amatnieku kapacitātes celšanu (semināri, pieredzes apmaiņa, apmācības, u.c.).
      7. Sēlijas, tās kultūrtelpu un novadu savdabību atainojošu un popularizējošu pasākumu nodrošināšanu;
      8. visu Sēlijas vēsturisko zemi aptverošas kultūras akcijas;
      9. pētniecību un Sēlijas kultūras mantojuma dokumentēšanu;
      10. kopienu līmeņa iniciatīvas, kas atklāj mazo apdzīvoto vietu identitāti un tradīcijas, kā arī rada jaunas, mūsdienīgas kultūras realitātes, veicinot tūrismu;
      11. plašu informācijas pieejamību un publicitāti par Sēlijas vēsturisko zemi, veidojot Sēlijas pozitīvo tēlu.
2. **Projektu konkurss, pieteicēji, ierobežojumi projektu iesniegšanai.**
   1. Pieteikums Sēlijas kultūras programmas konkursā iesniedzams līdz 2023.gada 2.maijam plkst.23:59;
   2. Kultūras programmas projektu konkursā var piedalīties juridiskas personas vai juridisko personu patstāvīgas struktūrvienības, ar tiesībām noslēgt līgumus. Kultūras projektu īstenošana paredzēta Sēlijas vēsturiskās zemes robežās, kādas tās noteiktas “Latviešu vēsturisko zemju likuma” 1. pielikuma 5.punktā;
   3. Kultūras programmas projektu konkursā atbalstu var saņemt tikai tādi kultūras projekti, kurus plānots īstenot laika posmā no 2023. gada 1.jūnija līdz 2023. gada 15.decembrim;
   4. Kultūras programmas projektu konkursa pieteikuma veidlapa un nolikums pieejams biedrības “Partnerība “Kaimiņi”” mājaslapā <http://daugavpils.partneribas.lv> , kā arī VKKF interneta mājaslapā www.vkkf.lv.
3. **Projektu pieteikumu iesniegšana un noformējums.**
   1. Projekta pieteikumu var iesniegt elektroniski vai papīra formā.
   2. Iesniedzot projekta pieteikumu elektroniski:
      1. pieteikums un tā pielikumi ir vienā (savienotā) PDF dokumentā, tas ir parakstīts ar drošu elektronisko parakstu un apliecināts ar laika zīmogu;
      2. dokumenta nosaukumam jāsatur iesniedzēja un projekta nosaukums;
      3. pieteikums jānosūta uz biedrības “Partnerība “Kaimiņi”” e-pasta adresi: [kultura@selija.com](mailto:kultura@selija.com) . E-pasta nosaukumā jānorāda – “Projekta pieteikums SKP 2023” un iesniedzēja nosaukums;
      4. pieteikums jānosūta līdz 2023.gada 2.maijam plkst.23:59.
   3. Iesniedzot projekta pieteikumu papīra formā:
      1. pieteikumu iesniedz vienā oriģināleksemplārā, ko noformē atbilstoši Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”: projekta pieteikuma oriģinālam (tajā skaitā projekta pieteikuma veidlapai un tās pielikumiem) jābūt cauršūtam (caurauklotam) un parakstītam, parakstam atšifrētam un lapām sanumurētām, kā arī jānorāda lappušu skaits un caurauklošanas datums;
      2. projekta pieteikuma elektronisko versiju projekta iesniedzējs nosūta līdz 2023.gada 2.maijam plkst.23:59 biedrības “Partnerība “Kaimiņi”” e-pasta adresi [kultura@selija.com](mailto:kultura@selija.com) . E-pasta nosaukumā jānorāda – “Projekta pieteikums SKP 2023” un iesniedzēja nosaukums.
      3. projekta iesniedzējs nodrošina projekta pieteikuma elektroniskās versijas atbilstību papīra formā iesniegtajam oriģinālam.
      4. pa pastu pieteikumu nosūta uz biedrības “Partnerība “Kaimiņi”” biroja adresi – Sēlijas iela 25, 305.kab., Daugavpils, LV-5401.
      5. pasta zīmogs uz pieteikuma sūtījuma papīra formā ir vismaz trīs dienas pirms 2.1.punktā noteiktā termiņa.
4. **Projekta pieteikumā jāietver:**
   1. pieteikuma veidlapa (Pielikums Nr.1),
   2. projekta apraksts (Pielikums Nr.2), kurā iekļauts projekta kopsavilkums un projekta mērķis, atbilstība Programmas mērķim (vai abiem mērķiem), pieteiktā projekta paredzamais ieguldījums vēsturiskās zemes kultūras daudzveidības saglabāšanā un attīstībā un kvalitatīvas un daudzveidīgas mākslas un kultūras pieejamības paplašināšanā, sniegts projekta nepieciešamības pamatojums, norādīts projekta ilgums, projekta īstenošanas laiks un vieta, aktivitātes un to laika plānojums, aprakstīta projekta mērķauditorija, paredzamie rezultāti, kā arī atspoguļota informācija par pretendenta spēju realizēt projektu, norādīta informācija par projekta īstenotājiem, un norādīts projekta budžets,
   3. projekta budžeta tāme (Pielikums Nr.3), norādot detalizētu izdevumu uzskaitījumu, no Sēlijas kultūras programmas pieprasīto finansējumu, projekta realizācijai jau esošos finanšu un materiālos resursus, kā arī informāciju par papildus nepieciešamo līdzfinansējumu projekta realizācijai,
   4. projekta pieteikumam var pievienot arī citus projektu raksturojošos papildus materiālus pēc iesniedzēja ieskatiem.
5. **Projektu konkursā nepieņem izskatīšanai un projektu konkursa ietvaros neatbalsta:**
   1. projektus, kuru mērķis neatbilst konkursa nolikuma 1.5. punktam;
   2. projektus, kas jau ir realizēti līdz projektu konkursa noslēgumam;
   3. projekta izdevumu pozīcijas, kuros ietverta infrastruktūras veidošana vai uzlabošana;
   4. projekta izdevumu pozīcijas, kuros ietverta inventāra un ilgtermiņa ieguldījumu iegāde, organizācijas materiāli tehniskās bāzes pilnveidošana;
   5. projekta izdevumu pozīcijas, kuros ietvertas balvas, prēmijas, ziedu un jebkuru citu dāvanu apmaksa;
   6. projekta izdevumu pozīcijas, kuros ietverti ēdināšanas izdevumi;
   7. projektus, kuru pamatmērķis ir gūt peļņu;
   8. projektus, kuros aktivitātes ir saimnieciskas, netiek nodrošinātas mērķa grupai bez maksas, un nav vērstas uz programmas mērķu sasniegšanu.
6. **Attiecināmo un neattiecināmo izmaksu nosacījumi.**
   1. **Sēlijas kultūras programmā projektu izmaksas ir attiecināmas, ja tās:**
      1. ir nepieciešamas projekta aktivitāšu īstenošanai un ir paredzētas apstiprinātajā projekta pieteikumā, kā arī ir veiktas, ievērojot drošas finanšu vadības principus, tai skaitā ievērojot izmaksu lietderības, ekonomiskuma un efektivitātes principus;
      2. ir radušās projekta īstenošanas laikā, kas noteikts projekta īstenošanas līgumā, ir faktiski veiktas, tās ir reāli apmaksājis projekta īstenotājs ne ātrāk par projekta izmaksu attiecināmības perioda sākumu un līdz projekta noslēguma pārskata apstiprināšanas dienai;
      3. ir uzskaitītas projekta īstenotāja grāmatvedības uzskaitē, ir identificējamas, nodalītas no pārējām izmaksām un pārbaudāmas, un tās apliecina attiecīgu attaisnojuma dokumentu oriģināli;
      4. projekta administratīvās izmaksas nepārsniedz 10% no projekta aktivitāšu īstenošanas izmaksām.
      5. pievienotās vērtības nodoklis (turpmāk – PVN) ir attiecināmās izmaksas, ja tas saskaņā ar normatīvajiem aktiem nav atgūstams no valsts budžeta.
   2. **Neattiecināmās izmaksas:**
      1. izmaksas, par kurām nav iesniegti izdevumus pamatojoši un maksājumus apliecinoši dokumenti;
      2. jebkādas skaidrā naudā veiktas izmaksas;
      3. izmaksas, kas jau tiek finansētas no citiem finanšu avotiem;
      4. šī Konkursa projekta pieteikuma sagatavošanas izmaksas;
      5. personālam izmaksātās prēmijas un dāvanas vai jebkurš cits gūtais labums, tajā skaitā veselības apdrošināšana (izņemot brīvprātīgo darba izmaksas saskaņā ar Ministru kabineta 2015.gada 22.decembra noteikumiem Nr.762 “Noteikumi par brīvprātīgā darba veicēja veselības un dzīvības apdrošināšanu pret nelaimes gadījumiem brīvprātīgā darba veikšanas laikā”), apmaksāti ikdienas ceļa izdevumi no mājām uz darbu un tml.;
      6. aizdevuma pamatsummas un procentu maksājumu vai citu saistību segšanas izmaksas;
      7. debeta procentu maksājumi par finanšu darījumiem;
      8. naudas sodi, līgumsodi, nokavējuma procenti un tiesvedību izdevumi;
      9. zemes un nekustamā īpašuma iegādes izmaksas;
      10. būvniecības un telpu remonta izmaksas;
      11. citas izmaksas, kas minētas šā nolikuma 6.punktā.
7. **Vienam projektam pieejamais programmas finansējums**
   1. Programmas finansējums veido līdz 100% no projekta kopējām attiecināmajām izmaksām.
   2. Nepietiekama finansējuma gadījumā Programmas finansējums projektam var būt daļējs, taču ne mazāks par 50% no projekta īstenošanai pieprasītajām attiecināmajām izmaksām SKP.
   3. Viena projekta maksimālā no Sēlijas kultūras programmas pieprasāmā summa ir:
      1. līdz 3 000.00 EUR vietējas nozīmes projektiem;
      2. līdz 6 000.00 EUR projektiem, kas paredz visu Sēlijas vēsturisko zemi aptverošas kultūras akcijas, kā arī pētniecības un kultūras mantojuma dokumentēšanas projektiem, kas aptver vismaz 2 novadu pašvaldību teritoriju Sēlijas vēsturiskās zemes robežās.
8. **Projekta pieteikuma vērtēšanas administratīvie kritēriji:**
   1. iesniedzamajiem projektu pieteikumiem tiek noteikti šādi administratīvie kritēriji:
      1. projekta pieteikums ir iesniegts noteiktajā termiņā;
      2. projekts nav realizēts līdz projektu konkursa noslēgumam;
      3. projekta pieteicējs ir savlaicīgi nokārtojis līdzšinējās saistības ar biedrību “Partnerība “Kaimiņi””un VKKF;
      4. projekta pieteikuma saturs atbilst šī nolikuma 5. punktā noteiktajām prasībām;
      5. projekta pieteikuma kopējā tāme ir aritmētiski pareiza.
   2. projektu pieteikumi, kas neatbilst kādam no administratīvajiem kritērijiem, netiek izvērtēti un atbalstīti.
9. **Projektu vērtēšanas kvalitatīvie kritēriji.**
   1. Iesniedzamajiem projektiem, kas atbilst administratīvajiem kritērijiem ir noteikti šādi kvalitatīvie vērtēšanas kritēriji:
      1. projekta kvalitāte:
         1. pārliecinoša projekta ideja, tās atbilstība projektu konkursa mērķim un nozīmīgums, salīdzinot ar citiem projektu konkursam iesniegtajiem projektiem;
         2. projekta paredzamo rezultātu ilgtspēja un pieejamība;
         3. projekta pieteicēja un projektā iesaistīto personu līdzšinējā darbības pieredze un kompetence;
      2. projekta pieteikuma kvalitāte:
         1. projekta apraksts ir skaidri saprotams un liecina par kvalitatīvu iecerētā realizāciju (ir skaidri formulēta ideja un strukturēti izklāstīta realizācijas gaita);
         2. projekta pieteikuma tāme ir precīza un pamatota (balstīta uz reālām izmaksām; tāmē nav iekļautas nepamatotas izmaksas, izmaksas nav mākslīgi paaugstinātas un atbilst vidējām izmaksām konkrētajā nozarē; tāme atbilst projekta mērķos un uzdevumos paredzētā veikšanai.
10. **Projektu pieteikumu izskatīšanas kārtība.**
    1. Projektu pieteikumus, kuri atbilst šī nolikuma prasībām, saskaņā ar projektu kvalitatīvajiem kritērijiem vērtē ekspertu komisija (turpmāk – komisija). Komisiju veido trīs biedrības “Partnerība “Kaimiņi”” izvirzīti pārstāvji, kuriem ir speciālas zināšanas vai darba iemaņas kultūras nozarē, divi VKKF deleģēti pārstāvji un viens Latviešu vēsturisko zemju attīstības padomes sekretariāta (Latvijas Nacionālā kultūras centra) deleģēts pārstāvis. Komisijas sastāvu apstiprina VKKF padome.
    2. Vienu un to pašu biedrības “Partnerība “Kaimiņi”” izvirzīto pārstāvi un VKKF deleģēto pārstāvi komisijas sastāvā var iekļaut ne vairāk kā divas reizes pēc kārtas.
    3. Komisija ir lemttiesīga, ja sēdē piedalās ne mazāk kā četri tās locekļi. Komisijas priekšsēdētāju ievēl ar vienkāršu balsu vairākumu no tās locekļu vidus. Komisija pieņem lēmumus atklāti balsojot ar vienkāršu balsu vairākumu. Ja balsis sadalās līdzīgi, izšķirošs ir ekspertu komisijas priekšsēdētāja balsojums.
    4. Komisija izvērtē katru iesniegto projekta pieteikumu un pēc pieteikumu izvērtēšanas sagatavo un iesniedz VKKF padomei rekomendējošu projektu pieteikumu sarakstu finansējuma piešķiršanai. Komisija var sagatavot un iesniegt rezerves sarakstu gadījumiem, ja kāda apstiprināta projekta pieteikuma pieteicējs atsakās realizēt projektu. Rezerves saraksts ir spēkā līdz 2023.gada 1.jūnijam.
    5. Ja projekta pieteikumu ir iesniegusi juridiska persona, kuras štata vai ārštata darbinieks ir komisijas loceklis, viņš nepiedalās diskusijā un lēmuma pieņemšanā par šo projektu.
    6. Ekspertu komisija var pieaicināt sēdēs piedalīties nozaru speciālistus un ekspertus bez balsojuma tiesībām.
11. **Projekta pieteicēja tiesības un pienākumi.**
    1. Projekta pieteicējs pirms projektu iesniegšanas termiņa beigām var veikt izmaiņas iesniegtajā projektā, papildināt iesniegto projektu vai saņemt to atpakaļ.
    2. Ja iesniegtais projekts saņem Kultūras programmas finansējumu, projekta pieteicējam pēc biedrības “Partnerība “Kaimiņi”” darbinieku pieprasījuma ir pienākums sniegt visu ar projekta realizāciju saistīto informāciju, lai biedrības “Partnerība “Kaimiņi”” varētu novērtēt projekta realizācijas kvalitāti un finanšu līdzekļu izmantošanas efektivitāti un lietderību.
    3. Projekta iesniedzējs, parakstot un iesniedzot projekta pieteikumu, piekrīt visiem projekta konkursa noteikumiem un ir atbildīga par projektā un tā pieteikumā norādīto ziņu patiesumu, kā arī apņemas realizēt projektu, ievērojot visas LR spēkā esošās normatīvo aktu prasības.
12. **Konkursa rezultāti.**
    1. Atbalstīto projektu saraksti tiek publicēti biedrības “Partnerība “Kaimiņi”” mājas lapā – <http://daugavpils.partneribas.lv> un VKKF mājas lapā – [www.vkkf.lv](http://www.vkkf.lv) pēc VKKF padomes lēmuma par finansējuma piešķīrumu. Rakstisku atbildi par konkursa rezultātiem biedrība “Partnerība “Kaimiņi”” nosūta katram projekta pieteicējam elektroniski uz projekta pieteikumā norādīto e-pasta adresi, divu nedēļu laikā pēc lēmuma pieņemšanas.
    2. Projektu īstenošana tiek sākta pēc finansēšanas līguma noslēgšanas ar biedrību “Partnerība “Kaimiņi””.
    3. Nefinansēto projektu dokumentāciju biedrība “Partnerība “Kaimiņi”” uzglabā vienu gadu pēc konkursa termiņa beigām, pēc tam projektu dokumentācija tiek iznīcināta.
    4. Finansēto projektu dokumentāciju biedrība “Partnerība “Kaimiņi”” uzglabā piecus gadus pēc konkursa termiņa beigām.
13. **Līguma slēgšanas un atskaitīšanās kārtība.**
    1. Biedrība “Partnerība “Kaimiņi”” par apstiprināto Sēlijas kultūras programmas projektu īstenošanu slēdz projektu finansēšanas līgumus (Pielikums Nr.4). Informāciju par līguma noslēgšanas termiņiem biedrība “Partnerība “Kaimiņi”” nosūta projekta iesniedzējiem vienlaikus ar atbildi par konkursa rezultātiem. Ja līgums netiek noslēgts tam noteiktajā termiņā, biedrība “Partnerība “Kaimiņi”” var rosināt VKKF padomei lemt par piešķirtā finansējuma anulēšanu.
    2. Projekta īstenotājs atskaitās biedrībai “Partnerība “Kaimiņi”” par projekta aktivitāšu īstenošanu un finansējuma izlietojumu saskaņā ar Projekta atskaites sagatavošanas kārtību (Pielikums Nr.5). Biedrība “Partnerība “Kaimiņi”” kā Sēlijas kultūras programmas administrētājs, saskaņā ar savstarpēji noslēgto finansēšanas līgumu ar VKKF, atskaitās par Sēlijas kultūras programmas īstenošanas gaitu un finansējuma izlietojumu VKKF.